TOShKENT O‘RMON MELIORATSIYASI TEXNIKUMINI TAShKIL ETISh TO‘G‘RISIDA

O‘zbekiston SSJ Prezidenti huzuridagi Vazirlar Mahkamasining “O‘rmon xo‘jaligini boshqarishni takomillashtirish to‘g‘risida” 1991-yil 30-apreldagi 115-son qarorining 5-bandini bajarish yuzasidan Vazirlar Mahkamasi qaror qiladi:
 1. O‘zbekiston Respublikasi Davlat o‘rmon qo‘mitasining O‘zbekiston Respublikasi Qishloq xo‘jaligi vazirligi hamda Oliy va o‘rta maxsus ta’lim vazirligi bilan kelishilgan Toshkent paxtachilik texnikumini Toshkent o‘rmon melioratsiyasi texnikumi deb qayta nomlab, uni o‘zining ixtiyoriga o‘tkazish to‘g‘risidagi taklifi qabul qilinsin.
 2. O‘zbekiston Respublikasi Qishloq xo‘jaligi vazirligi hozirgi vaqtda Toshkent paxtachilik texnikumida o‘qiyotganlar kontingentini barcha ixtisosliklar bo‘yicha O‘zbekiston Respublikasi Davlat o‘rmon qo‘mitasining yangidan tashkil etilayotgan Toshkent o‘rmon melioratsiyasi texnikumiga belgilangan tartibda o‘tkazsin.
 3. O‘zbekiston Respublikasi Iqtisodiyot qo‘mitasi va Moliya vazirligi O‘zbekiston Respublikasi Qishloq xo‘jaligi vazirligi hamda O‘zbekiston Respublikasi Davlat o‘rmon qo‘mitasining reja va budjetlariga tegishli o‘zgartishlar kiritsinlar.